Xperia 5 er Sonys krympede flagskib

Træt af tidens trend med store telefoner? Så har Sony løsningen. Ikke alene har japanerne introduceret OLED-skærmen i 21:9-formatet, der gør det nemmere at betjene den med en hånd. Det gjorde de med Xperia 1 i foråret. Nu har Sony også skrumpet hele telefonen, så den er endnu mere tiltalende for små hænder – og endda uden at det har kostet andet en skærmstørrelse og lidt af batteriet. Bortset fra de to parametre er Xperia 1 og Xperia 5 identiske telefoner.

Xperia 5, der blev præsenteret på IFA i dag, har 6,1 tommer OLED-skærm med Full HD+ opløsning (2.580 x 1.080) der understøtter HDR – og har 21:9-format som den større 1’er. Noget, der vil tiltale det filmelskende folk. Sony siger også, at den understøtter Dolby Atmos, ligesom den er kompatibel med Sonys DualShock 4 controller til spil.

Det tredelte kamera huser en primær 12-megapixel sensor med en f/1.6 blænde. Den er flankeret af en 52 mm f/2,4 telelinse og en 16 mm f/2,4 vidvinkellinse. På softwaresiden er telefonen udstyret med den samme automatiske øjen-autofokus som deres Alpha-kameraer.

Bag skærmen banker en Qualcomm Snapdragon 855-processor, men Sony har endnu ikke delt oplysninger om mængden af RAM eller intern hukommelse. Xperia 5 har også Smart Stamina, USB PD-hurtigopladning og et 3140mAh batteri.

Xperia 5 kommer i Norden i tre farver: Blå, rød og sort. Telefonen kommer med Android 9 Pie og er tilgængelig fra oktober 2019 med en vejledende udsalgspris på 5.999 kroner, fortæller Sony. Xperia 5 kan allerede forudbestilles fra næste uge, hvor man får de prisvindende WF-1000XM3 ægte trådløse hovedtelefoner med markedsledende støjreduktion med i købet.

Xperia 5 er Sonys krympede flagskib